অনাচারের পাগলা ঘোড়ার লাগাম যদি সময়মত টেনে না ধরা হয়। তা একসময় সবকিছুই তছনছ করে দেয়। এবং তাকে সামলানোটাও অনেক কঠিন হয়ে যায়। মাননীয় সাংসদ সবচেয়ে স্পর্শকাতর যে বিষয়টির উপর আলোকপাত করেছেন তা হল, রাষ্ট্রের এলিট ফোর্স বা র‌্যাব এবং ঐতিহ্যবাহী পুলিশ বাহিনীর মধ্যকার পারস্পরিক সম্পর্কের বিষয়ে। বিষয়টি এত বেশি স্পর্শকাতর যে এ বিষয়ে মন্তব্য না করাই ভাল। তবে এটুকু বলতে পারি। সাধারন মানুষ আজ বড় বেশি শংকিত। মাননীয় সাংসদকে আমার সশ্রদ্ধ সালাম এজন্য যে তিনী এই প্রতিবেদনে যথার্থই গনমানুষের প্রতিধ্বনি করেছেন। যা একজন জনপ্রতিনিধিকে করে মহিমান্বীত। কিন্ত এককভাবে জনাব তাজ যেমন কিছু করতে পারেননি একসময় পিছু হটেছেন। আমরা চাই না মাননীয় সাংসদ তেমনি করেই থেমে যান। বরং আরো বেশি উচ্চকিত হন। আস্তে আস্তে আপনাদের সংখ্যাই বেড়ে যাবে। তখন আমরা রাজনীতিবিদদের আর সাধারন মানুষের মধ্য থেকে ব্যবধানটুকু ঘুচিয়ে ফেলতে পারব। আমাদের দেশের রাজনীতি অনিশ্চয়তার বেড়াজাল থেকে মুক্ত হতে পারবে। এ দেশের মুষ্টিমেয় সুবিধাবাদীদের বাদ দিলে প্রতিটি মানুষ আপনাদের পানে তাকিয়ে আছে। তারা চায় তার কথাটারই প্রতিধ্বনি করুন তার প্রিয় জনপ্রতিনিধি। তার প্রিয় জনপ্রতিনিধি অনুধাবন করুন তাদের সমস্যা এবং তার সমাধানে সচেষ্ট হউন। তাই অনুরোধ, দয়া করে থামবেন না। আরো বেশী, আরো অনেক বেশী উচ্চকিত হউন।